
20.
[bookmark: _heading=h.6g3lnzg12n5w]Par Ogres novada pašvaldības domes saistošo noteikumu Nr.15/2026 "Ogres novada pašvaldības līdzfinansējuma piešķiršanas kārtība uzņēmēju dalībai izstādēs" izdošanu

Ogres novada pašvaldība, īstenojot autonomo funkciju saimnieciskās darbības sekmēšanas un atbalsta jomā, ir izstrādājusi saistošo noteikumu projektu “Ogres novada pašvaldības līdzfinansējuma piešķiršanas kārtība uzņēmēju dalībai izstādēs” (turpmāk – Noteikumi).
Noteikumi nosaka kārtību, kādā Ogres novada pašvaldība piešķir granta finansējumu Ogres novada uzņēmēju dalībai vietēja, reģionāla, nacionāla un starptautiska mēroga izstādēs, lai veicinātu uzņēmumu konkurētspēju, produktu un pakalpojumu atpazīstamību, jaunu sadarbības partneru un klientu piesaisti, kā arī sekmētu Ogres novada atpazīstamību Latvijā un ārvalstīs. Noteikumi nosaka pretendentu loku, projektu pieteikumu iesniegšanas un izvērtēšanas kārtību, attiecināmās un neattiecināmās izmaksas, granta finansējuma piešķiršanas un izmaksas nosacījumus, kā arī projektu īstenošanas un uzraudzības kārtību.
Programmas mērķis ir veicināt Ogres novada uzņēmumu konkurētspēju, produktu un pakalpojumu virzīšanu tirgū, jaunu sadarbības partneru un klientu piesaisti un eksporta attīstību, kā arī sekmēt Ogres novada atpazīstamību Latvijā un ārvalstīs. Granta finansējumu piešķir kā de minimis atbalstu saskaņā ar Komisijas 2023. gada 13. decembra Regulu (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas Regula (ES) 2023/2831), ievērojot tajā noteikto maksimālo de minimis atbalsta apmēru viena vienota uzņēmuma līmenī, nozaru un darbību ierobežojumus, kā arī darbību vai uzskaites nodalīšanas prasības.
Saskaņā ar Pašvaldību likuma 46. panta trešo daļu Noteikumu projekts un tam pievienotais paskaidrojuma raksts no 2026. gada 24. jūlija līdz 2026. gada 7. augustam bija publicēts Ogres novada pašvaldības oficiālajā tīmekļvietnē sabiedrības viedokļa noskaidrošanai. Noteiktajā termiņā tika saņemts viens iesniegums, kurā izteikti vairāki priekšlikumi par Noteikumu projektu. Saņemtie priekšlikumi ir izvērtēti, un informācija par tiem, to izvērtēšanas rezultātiem un izdarītajiem precizējumiem ir ietverta Noteikumu paskaidrojuma rakstā. 
Finanšu ministrija ir izvērtējusi Noteikumu projektā ietverto komercdarbības atbalsta programmu un sniegusi atzinumu, kurā nav izteikti iebildumi par tās atbilstību komercdarbības atbalsta regulējumam.
Ņemot vērā minēto un saskaņā ar Pašvaldību likuma 4. panta pirmās daļas 12. punktu, 44. panta otro daļu un 47. panta pirmo un astoto daļu,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ: 
1. [bookmark: _GoBack]Izdot Ogres novada pašvaldības domes saistošos noteikumus Nr.15/2026 "Ogres novada pašvaldības līdzfinansējuma piešķiršanas kārtība uzņēmēju dalībai izstādēs" (pielikumā), turpmāk – Noteikumi.
2. Uzdot Ogres novada pašvaldības Centrālās administrācijas Juridiskajai nodaļai triju darbdienu laikā pēc Noteikumu parakstīšanas nodrošināt Noteikumu un to paskaidrojuma raksta nosūtīšanu publicēšanai oficiālajā izdevumā "Latvijas Vēstnesis".
3. Uzdot Ogres novada pašvaldības Centrālās administrācijas Komunikācijas nodaļai pēc Noteikumu spēkā stāšanās publicēt Noteikumus Ogres novada pašvaldības oficiālajā tīmekļvietnē.
4. Uzdot Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieejamību Ogres novada pašvaldības ēkā.
5. Uzdot Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieejamību pašvaldības pilsētu un pagastu pārvaldēs.
6. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,
domes priekšsēdētāja A. Kraujas paraksts)

